**PRECIZĂRI REFERITOARE LA DECONTAREA TRANSPORTULUI**

**ÎN ANUL ȘCOLAR 2025-2026**

 În conformitate cu HG nr. 810/08.09.2023, elevii care au domiciliul în altă localitate decât localitatea în care se află unitatea școlară, beneficiază de gratuitate la serviciile de transport public județean, interjudețean și feroviar, pe durata cursurilor școlare, după cum urmează:

**1**. **Elevii care fac naveta în județ sau în afara acestuia**, cu operatori de transport rutier, vor depune o **cerere după modelul atașat (Anexa 1), până la data de 12.09.2025**. ***Ulterior acestei date cererile nu vor mai putea fi depuse*.** **Listele cu operatorii de transport cât și rutele aferente se regăsesc în Anexa 2. Nu se acceptă alți operatori pe rutele deja stabilite.**

 După analizarea listei operatorilor de transport la nivel de unități administrative (consiliu județean, ISJ), operatorii de transport acreditați vor emite gratuit documentele de călătorie, în baza carnetelor de elev vizate pe anul școlar în curs și datele colectate de către colegiu, după centralizarea cererilor; Elevii vor preda obligatoriu abonamentele la serviciul Contabilitate, până la data de 05 a lunii următoare expirării acestora.

**2**. **Elevilor care stau în gazdă sau la cămin**, li se decontează **4 călătorii dus-întors/lună** și o călătorie dus-întors efectuată cu maximum 2 zile înainte și 2 zile după fiecare sărbătoare legală. Decontarea se va efectua pe baza documentelor depuse la serviciul Contabilitate, până la data de 5 ale lunii următoare.

**3**. În cazul în care elevii nu sunt școlarizați în satul, comuna, orașul sau municipiul de domiciliu și nu beneficiază de existența serviciilor de transport public, serviciu de transport comercial de transport de tip curse școlare, organizate în condițiile art. 83 alin (11) din legea 198/2023 și nici de transport cu mijloacele de transport aparținând unităților de învățământ sau consiliilor locale, aceștia beneficiază, pe durata cursurilor școlare, de o *sumă forfetară lunară*.

 Această sumă forfetară se stabilește pe baza valorii unitare lei/kilometre (0,43) înmulțite cu numărul de kilometri parcurși zilnic între domiciliu și unitatea de învățământ și numărul de zile de cursuri din luna respectivă.

 Contabilitate